ddrg/super_eurlex huggingface dataset:
LV Eiropas Savienības Oficiālais Vēstnesis L 25/10

EK–BIJUŠĀS DIENVIDSLĀVIJAS MAĶEDONIJAS REPUBLIKAS STABILIZĀCIJAS UN ASOCIĀCIJAS PADOMES LĒMUMS Nr. 1/2007

(2007. gada 20. decembris),

ar ko groza EK–Bijušās Dienvidslāvijas Maķedonijas Republikas Stabilizācijas un asociācijas nolīguma 2. protokolu (tērauda izstrādājumi)

(2008/82/EK)

STABILIZĀCIJAS UN ASOCIĀCIJAS PADOME,

ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses,

tā kā:

(1) Ar Stabilizācijas un asociācijas nolīguma 2. protokola 7. pantu izveido divkāršas pārbaudes sistēmu bez daudzuma ierobežojumiem attiecībā uz Bijušās Dienvidslāvijas Maķedonijas Republikas izcelsmes tērauda izstrādājumu importu Kopienā.

(2) Ir panākta ievērojama virzība Bijušās Dienvidslāvijas Maķedonijas Republikas tērauda rūpniecības vajadzīgajā pārstrukturēšanā un pārveides programmā.

(3) Vairs nav vajadzīga administratīva procedūra, kuras mērķis ir ātri sniegt informāciju par tirdzniecības plūsmu tendencēm, lai palielinātu caurskatāmību un izvairītos no tirdzniecības plūsmas iespējamas novirzīšanās.

(4) Tātad turpmāk nav vajadzīga divkāršas pārbaudes sistēma bez kvantitatīvajiem ierobežojumiem attiecībā uz Bijušās Dienvidslāvijas Maķedonijas Republikas tērauda izstrādājumu importu Kopienā.

(5) Tāpēc 2. protokols būtu attiecīgi jāgroza,

IR NOLĒMUSI ŠĀDI.

Vienīgais pants

Svītro Stabilizācijas un asociācijas nolīguma 2. protokola 7. pantu un minētā protokola I pielikumu.

Šis lēmums stājas spēkā 2008. gada 1. janvārī.
2)

Aiz 1.i punkta (Komisijas Regula (EK) Nr. 1628/2006) iekļauj šādu punktu: “Atbalsts maziem un vidējiem uzņēmumiem, pētniecībai, attīstībai, inovācijai, vides aizsardzībai, reģionāliem ieguldījumiem, sieviešu uzņēmējdarbībai, nodarbinātībai un mācībām 1.j 32008 R 0800: Komisijas 2008. gada 6. augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (vispārējā grupu atbrīvojuma regula) (OV L 214, 9.8.2008., 3. lpp.). Regulas noteikumi šā nolīguma mērķiem jālasa ar turpmāk minētajiem pielāgojumiem: a) vārdus “EK līguma 87. panta 1. punkts” aizstāj ar “EEZ līguma 61. panta 1. punkts”; b) vārdus “EK līguma 87. un 88. pants” aizstāj ar “EEZ līguma 61. un 62. pants”; c) vārdus “EK līguma 87. panta 3. punkts” aizstāj ar “EEZ līguma 61. panta 3. punkts”; d) vārdus “EK līguma 87. panta 3. punkta a) apakšpunkts” aizstāj ar “EEZ līguma 61. panta 3. punkta a) apakšpunkts”; e) vārdus “EK līguma 87. panta 3. punkta c) apakšpunkts” aizstāj ar “EEZ līguma 61. panta 3. punkta c) apakšpunkts”; f) attiecībā uz EBTA valstīm frāzi “EK līguma 88. panta 3. punkts” aizstāj ar “Uzraudzības un tiesu nolīguma 3. protokola I daļas 1. panta 3. punkts”; g) vārdus “saderīgs ar kopējo tirgu” aizstāj ar “saderīgs ar EEZ līguma darbību”; h) vārdu “Komisija” aizstāj ar “kompetenta uzraudzības iestāde saskaņā ar definīciju EEZ līguma 62. pantā”; i) vārdus “Kopienas reģistros” aizstāj ar vārdiem “EEZ līgumā ietvertās teritorijas reģistros”; j) vārdus “Līguma I pielikums” aizstāj ar “minēti šā pielikuma pielikumā un uz tiem attiecas EEZ līguma piemērošanas joma”; k) vārdus “Kopienas līdzekļi” aizstāj ar “Kopienas vai EEZ līdzekļi”; l) atsauces uz Kopienas tiesību aktiem neparedz, ka EBTA valstīm ir jāpanāk atbilstība Kopienas tiesības aktiem, ja šie tiesību akti nav iekļauti Līgumā.”
“42.g

32007 L 0059: Eiropas Parlamenta un Padomes 2007. gada 23. oktobra Direktīva 2007/59/EK par to vilcienu vadītāju sertifikāciju, kuri vada lokomotīves un vilcienus Kopienas dzelzceļu sistēmā (OV L 315, 3.12.2007., 51. lpp.). Direktīvu šā Līguma vajadzībām pielāgo šādi. a) 22. panta 6. punktu nepiemēro; b) Līguma I pielikuma 2. punkta c) apakšpunkta tekstu aizstāj ar šādu: “atšķirības zīme EBTA valstī, kas izsniedz licenci, iespiesta ar melniem burtiem un apvilkta ar melnu elipsi. Atšķirības zīmes ir šādas: IS : Īslande FL : Lihtenšteina N : Norvēģija”; c) Līguma I pielikuma 2. punkta e) apakšpunktā tekstu “Eiropas Kopienu paraugs” aizstāj ar tekstu “EEZ paraugs”.”
“42.ga

32010 R 0036: Komisijas 2009. gada 3. decembra Regula (ES) Nr. 36/2010 par Kopienas paraugiem, kas saskaņā ar Eiropas Parlamenta un Padomes Direktīvu 2007/59/EK noteikti vilciena vadītāja apliecībām, papildu sertifikātiem, apliecinātām papildu sertifikātu kopijām un pieteikuma veidlapām vilciena vadītāja apliecību saņemšanai (OV L 13, 19.1.2010., 1. lpp.), kas ir labota ar OV L 286, 4.11.2010., 22. lpp. Regulas noteikumus šā Līguma mērķiem lasa ar šādiem pielāgojumiem: a) Terminus “Kopienas paraugs” un “Eiropas Kopienu paraugs” regulā un tās pielikumos aizstāj ar “EEZ paraugs”, kad apliecība, papildu sertifikāts, apliecināta papildu sertifikāta kopija vai pieteikuma veidlapa vilciena vadītāja apliecības saņemšanai ir izsniegta EBTA valstī. b) I pielikuma 3. iedaļas c) apakšpunktā ievadteikumu attiecībā uz EBTA valstīm aizstāj ar šādu tekstu: “apliecības izdevējas EBTA valsts atšķirības zīmi, iespiestu ar melniem burtiem un apvilktu ar melnu elipsi.” c) I pielikuma 3. iedaļas c) apakšpunktā pievieno šādu tekstu: “N : Norvēģija” d) I pielikuma 3. iedaļas d) apakšpunktā pievieno šādu tekstu: “norvēģu : FØRERBEVIS” e) I pielikuma 6. iedaļā attiecībā uz EBTA valstīm pievieno šādu tekstu: “Apliecības izdevējas EBTA valsts atšķirības zīmi iespiež saskaņā ar šā pielikuma 3. iedaļas c) apakšpunktu.” f) Taisnstūri, kurā ir 12 zvaigznes, kas ir uz papildu sertifikāta, apliecināta papildu sertifikāta kopijas un pieteikuma veidlapas vilciena vadītāja apliecības saņemšanai, kā tas ir izklāstīts II pielikuma 4. iedaļā, III pielikuma 4. iedaļā un IV pielikuma 2. iedaļā, attiecībā uz EBTA valstīm aizstāj ar apliecības izdevējas EBTA valsts atšķirības zīmi, kas iespiesta ar melniem burtiem un apvilkta ar melnu elipsi.”
3.

Ja saskaņā ar IV iedaļas 3. punkta a)–g) apakšpunktu notiek personas datus saturošas informācijas apmaiņa, muitas dienesti veic nepieciešamos pasākumus, lai nodrošinātu datu aizsardzību, drošību, konfidencialitāti un integritāti. Muitas dienesti jo īpaši nodrošina, ka: — eksistē drošības pasākumi (tostarp elektroniskie pasākumi), ar kuriem, pamatojoties uz vajadzību pēc informācijas, kontrolē piekļuvi šai informācijai, kas atbilstīgi šim lēmumam iegūta no otra muitas dienesta, un kontrolē to, ka tā tiek izmantota tikai šajā lēmumā paredzētajiem mērķiem, — šī informācija, kas atbilstīgi šim lēmumam iegūta no otra muitas dienesta, ir aizsargāta pret neatļautu piekļuvi, izplatīšanu, pārveidošanu, dzēšanu vai iznīcināšanu, izņemot tiktāl, ciktāl tas nepieciešams šīs iedaļas 2. punktā paredzēto noteikumu īstenošanai, — informācija, kas atbilstīgi šim lēmumam iegūta no otra muitas dienesta, netiek bez informācijas sniedzēja muitas dienesta iepriekšējas atļaujas un atbilstoši tā noteiktajiem nosacījumiem nosūtīta citai valstij vai starptautiskai organizācijai, — jebkuru šādu informāciju drīkst izmantot CMAA dalībvalstīs sabiedrības drošības interešu aizsardzībai un piegādes ķēdes drošībai, kas attiecas uz šo lēmumu, kā arī muitas vajadzībām, importa/eksporta drošībai, tirdzniecības veicināšanai un īstenošanai, ja informācijai piemēro drošības pasākumus, kas līdzvērtīgi vai pielīdzināmi šajā iedaļā noteiktajiem, — šī informācija, kas atbilstīgi šim lēmumam iegūta no otra muitas dienesta, visu laiku tiek uzglabāta drošās elektroniskās un/vai papīra uzglabāšanas sistēmās. Par piekļuvi no otra muitas dienesta iegūtai informācijai, kā arī tās apstrādi un izmantošanu nodrošina reģistrus vai dokumentāciju.
15. pantā pievieno šādu punktu:

“6. Saskaņā ar tādiem pašiem nosacījumiem kā Kopienas un EBTA (5) gaisa pārvadātājiem Šveices gaisa pārvadātāji ir tiesīgi sniegt gaisa pārvadājumu pakalpojumus no Eiropas Savienības dalībvalstīm uz EBTA valstīm un otrādi. Uz to attiecas nosacījums, ka, no vienas puses, Kopiena un Šveice piešķir EBTA gaisa pārvadātājiem tiesības sniegt gaisa pārvadājumu pakalpojumus no Eiropas Savienības dalībvalstīm uz Šveici un otrādi, un, no otras puses, Šveice un EBTA valstis piešķir Kopienas gaisa pārvadātājiem tiesības sniegt gaisa pārvadājumu pakalpojumus no Šveices uz EBTA valstīm un otrādi.

Ar šo tiek atcelti iespējamie šīs vienošanās ierobežojumi, kas izriet no divpusējiem un daudzpusējiem nolīgumiem, kuri saista Kopienu, no vienas puses, un EBTA valstis, no otras puses.
1)

līguma 31. protokola 3. panta 2. punktu aizstāj ar šādu tekstu: “a) EBTA valstis pilnvērtīgi piedalās Eiropas Vides aģentūrā, turpmāk “Aģentūra”, un Eiropas Vides informācijas un novērojumu tīklā, kas izveidoti ar Eiropas Parlamenta un Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4). b) EBTA valstis finansiāli atbalsta a) punktā minētos pasākumus saskaņā ar Līguma 82. panta 1. punktu un Līguma 32. protokolu. c) Saskaņā ar b) punktu EBTA valstis pilnībā bez balsstiesībām piedalās Aģentūras valdē, un tās iesaistās Aģentūras Zinātniskās komitejas darbā. d) Ar terminu “dalībvalsts(-is)” un citiem terminiem, kas attiecas uz to valsts iestādēm un kas minēti regulas 4. un 5. pantā, papildus to nozīmei regulā saprot arī EBTA valstis un to iestādes. e) Vides dati, kas tiek sniegti Aģentūrai vai ko sniedz pati Aģentūra, var tikt publicēti, un tie ir pieejami sabiedrībai ar nosacījumu, ka konfidenciālajai informācijai EBTA valstīs ir tāds pats aizsardzības līmenis kā Kopienā. f) Aģentūrai ir juridiskas personas statuss. Tai visās Līgumslēdzēju pušu valstīs ir visplašākā tiesībspēja, ko saskaņā ar šo valstu tiesību aktiem piešķir juridiskām personām. g) EBTA valstis Aģentūrai piemēro Protokolu par Eiropas Kopienu privilēģijām un neaizskaramību. h) Atkāpjoties no Eiropas Kopienu pārējo darbinieku nodarbināšanas kārtības 12. panta 2. punkta a) apakšpunkta, EBTA valstu valstspiederīgos, kam ir visas pilsoņa tiesības, var nodarbināt, pamatojoties uz līgumu, kas noslēgts ar Aģentūras izpilddirektoru. i) Saskaņā ar 79. panta 3. punktu uz šo punktu attiecas Līguma VII daļa (Institucionālie noteikumi). j) Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem, piemērojot Regulu (EK) Nr. 401/2009, attiecas arī uz visiem Aģentūras dokumentiem par EBTA valstīm.
“Izplūdes gāzu emisijas: — Padomes Direktīva 88/77/EEK (1987. gada 3. decembris) par dalībvalstu tiesību aktu tuvināšanu attiecībā uz pasākumiem, kas jāveic, lai samazinātu gāzveida un daļiņu piesārņojuma emisiju no kompresijaizdedzes motoriem, kuri paredzēti transportlīdzekļiem, un gāzveida piesārņotāju emisiju no dzirksteļaizdedzes motoriem, ko darbina ar dabasgāzi vai sašķidrinātu naftas gāzi un kas paredzēti transportlīdzekļiem (OV L 36, 9.2.1988., 33. lpp.), kurā jaunākie grozījumi izdarīti ar Komisijas Direktīvu 2001/27/EK (OV L 107, 18.4.2001., 10. lpp.), — Eiropas Parlamenta un Padomes Direktīva 2005/55/EK (2005. gada 28. septembris) par dalībvalstu tiesību aktu tuvināšanu attiecībā uz pasākumiem, kas jāveic, lai samazinātu gāzveida un daļiņveida piesārņotāju emisiju no kompresijaizdedzes motoriem, kuri paredzēti transportlīdzekļiem, un gāzveida piesārņotāju emisiju no dzirksteļaizdedzes motoriem, ko darbina ar dabasgāzi vai sašķidrinātu naftas gāzi un kas paredzēti transportlīdzekļiem (OV L 275, 20.10.2005., 1. lpp.), kurā jaunākie grozījumi izdarīti ar Komisijas Direktīvu 2008/74/EK (OV L 192, 19.7.2008., 51. lpp.), — Eiropas Parlamenta un Padomes Regula (EK) Nr. 595/2009 (2009. gada 18. jūnijs) par mehānisko transportlīdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (EURO VI), par piekļuvi transportlīdzekļu remonta un tehniskās apkopes informācijai, par grozījumiem Regulā (EK) Nr. 715/2007 un Direktīvā 2007/46/EK un par Direktīvu 80/1269/EEK, 2005/55/EK un 2005/78/EK atcelšanu (OV L 188, 18.7.2009., 1. lpp.).
(1)

EEZ līgumā jāiekļauj Eiropas Parlamenta un Padomes 2012. gada 25. oktobra Direktīva 2012/30/ES par to, kā vienādošanas nolūkā koordinēt nodrošinājumus, ko saistībā ar akciju sabiedrību veidošanu un to kapitāla saglabāšanu un mainīšanu dalībvalstis prasa no sabiedrībām Līguma par Eiropas Savienības darbību 54. panta otrās daļas nozīmē, lai aizsargātu sabiedrību dalībnieku un trešo personu intereses (1).
LV Eiropas Savienības Oficiālais Vēstnesis L 309/50

ĀKK UN ES VĒSTNIEKU KOMITEJAS LĒMUMS Nr. 5/2013

(2013. gada 7. novembris)

par Lauksaimniecības un lauku sadarbības tehniskā centra (CTA) statūtiem

(2013/667/ES)

ĀKK UN ES VĒSTNIEKU KOMITEJA,

ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1) un pirmo reizi grozīts 2005. gada 25. jūnijā Luksemburgā (2), otro reizi – 2010. gada 22. jūnijā Vagadugu (3) (“ĀKK un ES nolīgums”), un jo īpaši tā III pielikuma 3. panta 5. un 6. punktu,

tā kā:

(1) ĀKK un ES nolīguma otrajā pārskatīšanā tika grozīts tā III pielikums, lai pārskatītu Lauksaimniecības un lauku sadarbības tehniskā centra (CTA) uzticētos uzdevumus un lai precizētu un pastiprinātu šīs organizācijas pārvaldību, jo īpaši Vēstnieku komitejas veikto uzraudzību un valdes pienākumus.

(2) ĀKK un ES Ministru padomes Lēmumā Nr. 2/2010 (4) paredzēts, ka ĀKK un ES nolīguma otro grozījumu piemēro provizoriski no 2010. gada 31. oktobra.

(3) Attiecīgi būtu jāgroza Lauksaimniecības un lauku sadarbības tehniskā centra (CTA) (turpmāk “Centrs”) statūti.

(4) Saskaņā ar nolīguma III pielikuma 3. panta 5. punktu Centra statūtu izveidei ir nepieciešams Vēstnieku komitejas lēmums; šajā nolūkā komitejai ir lietderīgi Ministru padomes vārdā pieņemt lēmumu,

IR PIEŅĒMUSI ŠO LĒMUMU.

Vienīgais pants

Ar šo tiek pieņemti šim lēmumam pievienotie Lauksaimniecības un lauku sadarbības tehniskā centra (CTA) statūti.

Eiropas Savienība un ĀKK valstis veic pasākumus, kas vajadzīgi, lai īstenotu šo lēmumu, ciktāl tie attiecas uz katru no tām.

Šis lēmums stājas spēkā tā pieņemšanas dienā.

Briselē, 2013. gada 7. novembrī ĀKK un ES Vēstnieku komitejas vārdā – priekšsēdētājs R. KAROBLIS

(1) OV L 317, 15.12.2000., 3. lpp.

(2) Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).

(3) Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).

(4) ĀKK un ES Ministru padomes Lēmums Nr. 2/2010 (2010. gada 21. jūnijs) par pārejas pasākumiem, kurus piemēro no dienas, kurā tiek parakstīts, līdz dienai, kurā stājas spēkā Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 68. lpp.).
(1)

Komisijas 2009. gada 3. novembra Direktīva 2009/135/EK, ar ko atļauj pagaidu atkāpes no nesadalītu asiņu un asins komponentu donoru atbilstības kritērijiem, kas noteikti Direktīvas 2004/33/EK III pielikumā, sakarā ar asins trūkuma risku, kuru izraisījusi A (H1N1) gripas pandēmija (1), kas ir iekļauta EEZ līgumā, 2010. gada 30. jūnijā zaudēja spēku, un tā rezultātā atsauce uz to būtu jāsvītro no EEZ līguma.
Zveja ir atļauta uz rietumiem no līnijas, kas definēta šādi: a) uz ziemeļiem no paralēles 19°19′12″N – līnija, kas savieno punktus ar šādām koordinātām: 20°46′30″N 17°03′30″W 20°40′00″N 17°08′30″W 20°10′12″N 17°16′12″W 19°35′24″N 16°51′00″W 19°19′12″N 16°45′36″W 19°19′12″N 16°41′24″W b) uz dienvidiem no paralēles 19°19′12″N un līdz paralēlei 17°50′00″N 9 jūras jūdžu attālumā, ko mēra no bēguma līnijas; c) uz dienvidiem no paralēles 17°50′00″N 6 jūras jūdžu attālumā, ko mēra no bēguma līnijas.
LV Eiropas Savienības Oficiālais Vēstnesis L 114/19

ES UN GRUZIJAS MUITAS APAKŠKOMITEJAS LĒMUMS Nr. 1/2015

(2015. gada 18. marts),

ar ko pieņem tās reglamentu [2015/718]

ES UN GRUZIJAS MUITAS APAKŠKOMITEJA,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (1), (“nolīgums”) un jo īpaši tā 74. pantu,

tā kā:

(1) Saskaņā ar nolīguma 431. pantu atsevišķas tā daļas no 2014. gada 1. septembra ir piemērotas provizoriski.

(2) Ievērojot nolīguma 74. pantu, Muitas apakškomitejai ir jāuzrauga nolīguma IV sadaļas (Tirdzniecība un ar tirdzniecību saistīti jautājumi) 5. nodaļas (Muitas un tirdzniecības veicināšana) īstenošana un pārvaldība.

(3) Ievērojot nolīguma 74. panta 3. punkta e) apakšpunktu, Muitas apakškomitejai ir jāpieņem savs reglaments,

IR PIEŅĒMUSI ŠO LĒMUMU.

1. pants

Ar šo tiek pieņemts Muitas apakškomitejas reglaments, kā izklāstīts pielikumā.

2. pants

Šis lēmums stājas spēkā tā pieņemšanas dienā.

Tbilisi, 2015. gada 18. martā Muitas apakškomitejas vārdā – priekšsēdētājs S. URIDIA sekretāri M. KHVEDELIDZE K. MYNAR

(1) OV L 261, 30.8.2014., 4. lpp.
LV Eiropas Savienības Oficiālais Vēstnesis L 334/62

ES UN ĒĢIPTES ASOCIĀCIJAS PADOMES LĒMUMS Nr. 1/2015

(2015. gada 21. septembris),

ar ko aizstāj Eiropas un Vidusjūras reģiona valstu Nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm [2015/2435]

ES UN ĒĢIPTES ASOCIĀCIJAS PADOME,

ņemot vērā Eiropas un Vidusjūras reģiona valstu Nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (1), un jo īpaši tā 27. pantu,

ņemot vērā Eiropas un Vidusjūras reģiona valstu Nolīguma, ar ko izveido asociāciju starp Eiropas Kopienu un tās dalībvalstīm, no vienas puses, un Ēģiptes Arābu Republiku, no otras puses, 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm,

tā kā:

(1) Eiropas un Vidusjūras reģiona valstu Nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (“nolīgums”), 27. pants atsaucas uz nolīguma 4. protokolu (“4. protokols”), kurā izklāstīti izcelsmes noteikumi un paredzēta izcelsmes kumulācija starp Eiropas Savienību, Ēģipti un citām Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) Līgumslēdzējām pusēm.

(2) Nolīguma 4. protokola 39. pants nosaka, ka Asociācijas padome, kas paredzēta nolīguma 74. pantā, var nolemt grozīt minētā protokola noteikumus.

(3) Konvencijas nolūks ir protokolus par izcelsmes noteikumiem, kuri pašlaik ir spēkā starp Eiropas un Vidusjūras reģiona valstīm, aizstāt ar vienu tiesību aktu.

(4) Savienība un Ēģipte konvenciju parakstīja attiecīgi 2011. gada 15. jūnijā un 2013. gada 9. oktobrī.

(5) Savienība un Ēģipte savus apstiprināšanas dokumentus deponēja konvencijas depozitāram attiecīgi 2012. gada 26. martā un 2014. gada 23. aprīlī. Tādējādi atbilstoši konvencijas 10. panta 3. punktam attiecībā uz Savienību un Ēģipti konvencija stājās spēkā attiecīgi 2012. gada 1. maijā un 2014. gada 1. jūnijā.

(6) Nolīguma 4. protokols tādēļ būtu jāaizstāj ar jaunu protokolu, kas atsaucas uz konvenciju,

IR PIEŅĒMUSI ŠO LĒMUMU.

1. pants

Eiropas un Vidusjūras reģiona valstu Nolīguma, ar ko izveido asociāciju starp Eiropas Kopienu un tās dalībvalstīm, no vienas puses, un Ēģiptes Arābu Republiku, no otras puses, 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm aizstāj ar šā lēmuma pielikumā izklāstīto tekstu.

2. pants

Šis lēmums stājas spēkā tā pieņemšanas dienā.

To piemēro no 2016. gada 1. februāra

Briselē, 2015. gada 21. septembrī Asociācijas padomes vārdā – priekšsēdētāja F. MOGHERINI

(1) OV L 304, 30.9.2004., 39. lpp.

(2) OV L 54, 26.2.2013., 4. lpp.
LV Eiropas Savienības Oficiālais Vēstnesis L 264/15

ES UN MOLDOVAS REPUBLIKAS TIRDZNIECĪBAS UN ILGTSPĒJĪGAS ATTĪSTĪBAS APAKŠKOMITEJAS LĒMUMS Nr. 1/2015

(2015. gada 7. jūlijs),

ar ko pieņem tirdzniecības un ilgtspējīgas attīstības apakškomitejas reglamentu [2015/1818]

ES UN MOLDOVAS REPUBLIKAS TIRDZNIECĪBAS UN ILGTSPĒJĪGAS ATTĪSTĪBAS APAKŠKOMITEJA,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1) (“nolīgums”), un jo īpaši tā 376. pantu,

tā kā:

(1) Saskaņā ar nolīguma 464. pantu atsevišķas tā daļas no 2014. gada 1. septembra piemēro provizoriski.

(2) Saskaņā ar nolīguma 376. panta 3. punktu Tirdzniecības un ilgtspējīgas attīstības apakškomitejas sanāksmēm jānotiek, lai pārraudzītu nolīguma V sadaļas (Tirdzniecība un ar tirdzniecību saistīti jautājumi) 13. nodaļas (Tirdzniecība un ilgtspējīga attīstība) īstenošanu.

(3) Nolīguma 376. panta 3. punktā ir paredzēts arī, ka Tirdzniecības un ilgtspējīgas attīstības apakškomitejai jāpieņem savs reglaments,

IR PIEŅĒMUSI ŠO LĒMUMU.

1. pants

Ar šo tiek pieņemts Tirdzniecības un ilgtspējīgas attīstības apakškomitejas reglaments, kas izklāstīts pielikumā.

2. pants

Šis lēmums stājas spēkā tā pieņemšanas dienā.

Kišiņevā, 2015. gada 7. jūlijā Tirdzniecības un ilgtspējīgas attīstības apakškomitejas vārdā – priekšsēdētājs Octavian CALMÎC Moldovas Republikas ekonomikas ministra vietnieks sekretāri Mihaela GORBAN Moldovas Republikas Ekonomikas ministrijas ES ekonomikas politikas un DCFTA koordinācijas nodaļas vadītāja Dániel KRÁMER Eiropas Komisijas Tirdzniecības ĢD Tirdzniecības un ilgtspējīgas attīstības nodaļas politikas jautājumu speciālists

(1) OV L 260, 30.8.2014., 4. lpp.